Jelaskan Dumunungé Guwa Seplawan dari Guwa Seplawan dalam bahasa jawa

Guwa Seplawan dumunung ing désa Donorejo, Kacamatan Kaligesing. Guwa iki dumunung udakara 20 km pinuju arah wétan saka satengahing kutha Purwareja lan udakara ana ing 700 mèter saka pemukaan air laut.

Cara Tumuju ing Guwa Seplawan

Dalan tumuju Guwa Seplawan iku ora gampang nalika diliwati jalaran dalané rada rusak lan ora amba. Nalika arep dolan ana ing Guwa Seplawan para masyarkat adaté migunakaké pit motor. Nanging manawa arep dolan menyang Guwa Seplawan dhéwé uga bisa numpak kol (angkot) saka terminal utawa uga bisa nyater montor nanging yèn arep tumuju ing panggonané kudu nyambung nganggo ojèk. Nalikané tekan panggonané, para pangunjung kudu ngetokaké wragat udakara Rp 3.000,00 kanggo tuku tikèt lumebuné.

Manawa kepéngin dolan ing Guwa Seplawan uga bisa nurutaké jalur iki :

Saka Purwareja = tumuju arah Kacamatan Kaligesing ngléwati Cangkrep - Brènggong - Plipir - Kaligono - Kaliharjo - [Donorejo utawa bisa numpak Primkoppol jalur 44 saka terminal Purwareja.

Saka Jogja/Wates/Godèan/Magelang = bisa metu Kenthéng Nanggulan tumuju arah Jonggrangan Jatimulyo – Tlogoguwo – Donorejo.

Kanggo paugeran yèn wis katon anané lima Tower Sèllulèr iku mratandhakaké yèn Guwa Seplawan wis cedhak.